CELEX: 62021TN0514
Language: da
Date: 2021-08-21 00:00:00
Title: Sag T-514/21: Sag anlagt den 21. august 2021 — Associazione »Terra Mia Amici No Tap« mod EIB

25.10.2021   
            
            
               DA
            
            
               Den Europæiske Unions Tidende
            
            
               C 431/43
            
         
      Sag anlagt den 21. august 2021 — Associazione »Terra Mia Amici No Tap« mod EIB
      (Sag T-514/21)
      (2021/C 431/52)
      Processprog: italiensk
      
         Parter
      
      
         Sagsøger: Associazione »Terra Mia Amici No Tap« (Melendugno, Italien) (ved advokat A. Calò)
      
         Sagsøgt: Den Europæiske Investeringsbank
      
         Sagsøgerens påstande
      
      
                  —
               
               
                  Det fastslås, at Den Europæiske Investeringsbank (EIB) culpøst har undladt at besvare sagsøgerens anmodning om prøvelse.
               
            
                  —
               
               
                  Den Europæiske Investeringsbank pålægges at træffe foranstaltninger til tilbagekaldelse af den finansiering, som er tildelt TAP AG.
               
            
                  —
               
               
                  Den Europæiske Investeringsbank tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om tilsidesættelse af Århuskonventionen (1) og forordning (EF) nr. 1367/2006 af 6. september 2006 (2) (»Århusforordningen«)
                  
                              —
                           
                           
                              Det gøres i denne forbindelse gældende, at det følger af Århusforordningens artikel 10, stk. 1, at »[e]nhver ikke-statslig organisation, der opfylder kriterierne i artikel 11, kan indgive anmodning om intern prøvelse til den fællesskabsinstitution eller det fællesskabsorgan, som har udstedt en forvaltningsakt i henhold til miljølovgivningen, eller, i tilfælde af en påstået administrativ undladelse, burde have udstedt en sådan akt«. I det konkrete tilfælde burde EIB have besvaret anmodningen inden for de frister, der er fastsat i den nævnte forordnings artikel 10, hvilket den ikke agtede at gøre.
                           
                        
            
                  2.
               
               
                  Andet anbringende om tilsidesættelse af punkt 36 i EIB’s Statement of Environmental and Social Principles and Standards (erklæring om miljømæssige og sociale principper og standarder) fra 2009
                  
                              —
                           
                           
                              Det gøres i denne forbindelse gældende, at punkt 36 specifikt bestemmer, at EIB skal kræve, at alle projekter, som den finansierer, som minimum overholder:
                              
                                          —
                                       
                                       
                                          Den gældende nationale miljølovgivning
                                       
                                    
                                          —
                                       
                                       
                                          Den Europæiske Unions (EU) gældende miljølovgivning, herunder navnlig direktivet om vurdering af indvirkningen på miljøet (VVM) og direktiverne om naturbevaring samt sektordirektiverne og de »horisontale« direktiver
                                       
                                    
                        
                              —
                           
                           
                              De principper og standarder, der er fastsat i de relevante internationale miljøkonventioner, som er inkorporeret i EU-retten.
                              I det konkrete tilfælde er ingen af delene blevet overholdt.
                              Følgende tilsidesættelser er således godtgjort:
                              
                                          a.
                                       
                                       
                                          
                                             EU’s miljølovgivning, herunder navnlig:
                                          
                                                      a.I
                                                   
                                                   
                                                      36. betragtning til forordning (EU) nr. 347/2013 (3), sammenholdt med artikel 4 og 14 heri (manglende analyse af omkostninger og fordele)
                                                   
                                                
                                                      a.II
                                                   
                                                   
                                                      31. betragtning til forordning (EU) nr. 347/2013, sammenholdt med artikel 5, stk. 1, i og bilag IV, punkt 1, til direktiv 2011/92/EU (4) (kumulative eksterne virkninger)
                                                   
                                                
                                                      a.III
                                                   
                                                   
                                                      31. betragtning til forordning (EU) nr. 347/2013, sammenholdt med artikel 5, stk. 1, i og bilag IV, punkt 1, til direktiv 2011/92/EU (kumulative interne virkninger) — forbud mod »salamitaktik«
                                                   
                                                
                                                      a.IV
                                                   
                                                   
                                                      Artikel 2, stk. 1, i direktiv 2011/92/EU og artikel 6, stk. 3 og 4, i habitatdirektivet
                                                   
                                                
                                                      a.V
                                                   
                                                   
                                                      Artikel 4, stk. 4, i direktiv 2009/147 (5) (fugledirektivet)
                                                   
                                                
                                                      a.VI
                                                   
                                                   
                                                      30. betragtning til forordning (EF) nr. 1367/2006, sammenholdt med artikel 9 heri og artikel 6 i VVM-direktivet (gennemsigtighed og deltagelse)
                                                   
                                                
                                                      a.VII
                                                   
                                                   
                                                      28. betragtning til forordning (EU) nr. 347/2013, sammenholdt med artikel 7 heri (habitatregler)
                                                   
                                                
                                                      a.VIII
                                                   
                                                   
                                                      Tilsidesættelse af artikel 191, stk. 1, TEUF sammen med tilsidesættelsen af Den Europæiske Investeringsbanks erklæring om miljømæssige og sociale principper og standarder, der blev godkendt af bestyrelsen den 3. februar 2009.
                                                   
                                                
                                    
                                          b.
                                       
                                       
                                          Den italienske lovgivning, herunder navnlig:
                                          
                                                      b.I
                                                   
                                                   
                                                      Lovdekret nr. 42/2004 til gennemførelse af landskabskonventionen, artikel 26
                                                   
                                                
                                                      b.II
                                                   
                                                   
                                                      Lovdekret nr. 42/2004 til gennemførelse af landskabskonventionen, artikel 146
                                                   
                                                
                                                      b.III
                                                   
                                                   
                                                      Artikel 14-ter i lov nr. 241 af 7. august 1990, servicekonference
                                                   
                                                
                                                      b.IV
                                                   
                                                   
                                                      Forskrift A57 i ministerielt dekret nr. 223/14 om miljøforenelighed
                                                   
                                                
                                                      b.V
                                                   
                                                   
                                                      Lovdekret nr. 152/06, manglende sanktioner
                                                   
                                                
                                                      b.VI
                                                   
                                                   
                                                      Artikel 452 quater i straffeloven (miljøkatastrofer)
                                                   
                                                
                                    
                        
            
                  3.
               
               
                  Tredje anbringende om tilsidesættelse af Europa-Parlamentets og Rådets forordning (EU) nr. 347/2013 af 17. april 2013
                  
                              —
                           
                           
                              Det gøres i denne forbindelse gældende, at der reelt aldrig er foretaget en passende analyse af omkostninger og fordele.
                           
                        
            
         (1)  Konventionen om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet (EUT 2005, L 124, s. 4).
      
         (2)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2006, L 264, s. 13).
      
         (3)  Europa-Parlamentets og Rådets forordning (EU) nr. 347/2013 af 17.4.2013 om retningslinjer for den transeuropæiske energiinfrastruktur og om ophævelse af beslutning nr. 1364/2006/EF og ændring af forordning (EF) nr. 713/2009, (EF) nr. 714/2009 og (EF) nr. 715/2009 (EUT 2013, L 115, s. 39).
      
         (4)  Europa-Parlamentets og Rådets direktiv 2011/92/EU af 13.12.2011 om vurdering af visse offentlige og private projekters indvirkning på miljøet (EØS-relevant tekst) (EUT 2012, L 26, s. 1).
      
         (5)  Europa-Parlamentets og Rådets direktiv 2009/147/EF af 30.11.2009 om beskyttelse af vilde fugle (EUT 2010, L 20, s. 7).